钦定古今图书集成/明伦汇编/闺媛典/第072卷 > 林凤仪妻马氏
## 钦定古今图书集成/明伦汇编/闺媛典/第072卷 > 林凤仪妻马氏

按《福建通志》：马氏，粤琼州人，闽县林凤仪妻。凤仪客
粤，娶马年十六，携之归闽。家贫甚，氏困，约与共欢。然
仪病数月不起，屡目氏泪下。氏曰：“妾知君意久矣。倘
欲妾先行，妾当谋所以殓君者。”于是出其簪珥，为治
丧费，哭拜夫前曰：“事毕矣，妾请先行，九原有知，当相
俟。”遂死。次日，凤仪亦亡，时马年二十四。